Mikko Ahtola

**Kattoliitto, Lattian- ja seinänpäällysteliitto sekä Pintaurakoitsijat yhteistyöhön**

Rakennusteollisuus RT ry:n pintatoimialan liitot ovat päättäneet syventää yhteistyötään yhdistämällä toimistonsa ja perustamalla uuden liiton alan yhteistyöelimeksi. Liitot tavoittelevat parempaa näkyvyyttä, jäsenpalvelujen tehostamista ja edunvalvonnan terävöittämistä. Suunnitelma on hyväksytty kaikkien kolmen liiton hallinnossa ja tavoitteena on siirtyä uuteen toimintamalliin vuoden 2018 alusta. Muutoksella ei ole henkilöstovaikutuksia.

Kattoliitto ry on katto- ja vedeneristysalan työnantaja- ja elinkeinopoliittinen toimialajärjestö, jonka jäseninä ovat alan keskeiset urakoitsijat ja teollisuus.

Lattian- ja seinänpäällysteliitto ry on lattian- ja seinänpäällystämisessä käytettävien materiaalien valmistajien ja maahantuojien sekä näitä tuotteita asentavien yritysten toimialajärjestö.

Pintaurakoitsijat ry on valtakunnallinen työnantaja- ja yrittäjäpoliittinen järjestö, joka edistää pintakäsittelyalan kehittymistä.

Liittojen urakoitsijajäsenten yhteenlaskettu vuosittainen liikevaihto on yli puoli miljardia euroa. Liitoilla on omat työehtosopimukset Rakennusliitto ry:n kanssa.

 KATTOLIITTO RY

 Mikko Ahtola

 Toimitusjohtaja